recursal/SuperWikiNEXT-32B huggingface dataset:
**Nome** é unha cidade localizada no sur da península de Seward no Mar de Bering, no estado de Alasca, Estados Unidos. De acordo ás estimacións do censo do 2005, a poboación da cidade era de 3.590 habitantes. Nome foi incorporada en 1901 e algunha vez foi a cidade máis poboada de Alasca.

A cidade reclama ser o fogar da batea para lavar ouro máis grande do mundo, aínda que tamén é disputado pola cidade de Quesnel, na Columbia Británica, Canadá.

Historia
--------

No inverno de 1925, a área da cidade sufriu por mor dunha epidemia de difteria. O clima impediu que se puidese traer axuda por aeroplano, así que un grupo de cans de zorra foi organizado para viaxar até Anchorage e regresar cos medicamentos. Para conmemorar este histórico evento, cada ano organízase unha carreira de zorras de cans. O condutor da zorra no último lapso foi Gunnar Kaasen, e o can capitán da zorra foi Balto. Unha estatua de Balto localízase preto do zoolóxico en Central Park, na cidade de Nova York. Leonhard Seppala correu o penúltimo e máis longo tramo do percorrido, e o seu can, Togo, é considerado como o heroe esquecido do percorrido a Nome. outro dos seus cans, Fritz, é preservado en exhibición no Museo Memorial Carrie M. McLain en Nome.

A estatua ao can heroe de 1925, Balto

Nome de "Nome"
--------------

A orixe do nome da cidade "Nome" é disputado.

O nome da cidade pode vir dun punto de terra localizado 19 km. ao sur da cidade. Cabo Nome recibiu o seu nome por erro, cando un cartógrafo británico copiou erroneamente nun mapa unha anotación feita por un oficial británico nunha viaxe polo Estreito de Bering. O oficial escribiu "Name" preto do cabo sen nome. O cartógrafo entendeu a anotación como "C. Nome", ou Cabo Nome (Cape Nome), e usou o nome no mapa.

Outras investigacións indicaron que "Nome" é un nome usado tamén en países escandinavos desde tempo antes da situación anterior, como en Noruega.

"Nome" tamén foi unha subdivisión política no Antigo Exipto. Nome tamén aparece de maneira inexplicada no centro de California onde hai unha reserva para nativos americanos desprazados.

En febreiro de 1899, os mineiros locais e os comerciantes votaron para cambiar o nome de Nome por Anvil City, debido á confusión con Cape Nome, e co Río Nome. O servizo postal dos Estados Unidos rexeitou o cambio. Os comerciantes aceptaron de mala gana regresar o nome a Nome.

Comunicación
------------

En Nome atópanse 2 estacións de radio, a KNOM (780 AM, 96.1 FM) e a KICY (850 AM, 100.3 FM), máis unha repetidora da KSKA, K216BN, en 91.3 FM de Anchorage.

A televisión por cable e Internet de banda larga son ofrecidos por GCI, que ofrece todas as canles populares, mais algúns das estacións televisivas de Anchorage. Tamén aquí hai tres estaciones televisivas, K09OW canle 9, e K13UG canle 13.

Nome é tamén o lugar de orixe do xornal máis antigo de Alasca, o Nome Nugget.

|  |  |
| --- | --- |
| Control de autoridades | 
* Wd: Q79996
* WorldCat
* VIAF: 150113322
* BIBSYS: 90611999
* EBID: ID
* GEC: 0426214
* GeoNames: 5870133
* GND: 4310445-9
* GNIS: 1407125
* LCCN: n82006794
* MusicBrainz: ID
* OSM: 16770751
* TGN: 2006272

 |
**Television Sydney** (**TVS**) é unha televisión local comunitaria de Sidney. Membro da Australian Community Television Alliance.

Historia
--------

A TVS comezou a emitir en febreiro de 2006 pola canle 31 da UHF, desde o 1 de marzo de 2010 transmite tamén na canle 44 da TDT, alén diso emite vía Internet. A programación céntrase en asuntos locais, con algúns programas doutras canles locais de Nova Gales do Sur e outros producidos pola Universidade de Nova Gales do Sur, completa a súa programación coa venda de espazos televisivos, a emisión de informativos de canles internacionais, como os de Al Jazeera English ou da Deutsche Welle TV, de programas para minorías étnicas, como Chandana TV para a minoría india, Beedesh Bangla para os orixinarios de Bangladesh, Henan TV para a chinesa, e mais tamén emite filmes antigos.

Véxase tamén
------------

### Ligazóns externas

* Páxina web oficial

---

|  |  |
| --- | --- |
| Este artigo tan só é un bosquexo |  *Este artigo sobre televisión é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Arias Muñiz** (Aria Munincide) foi un personaxe político e relixioso da Idade Media galega. Aparece citado en fontes coma a *Historia Compostelá*, que o describe coma un habitual axitador político de Compostela, lanzando arengas tanto dirixidas ao pobo coma ao clero, chegando a provocar un levantamento popular contra o arcebispo Diego Xelmírez, polo cal foi tachado de conspirador e traidor pola Igrexa.

A revolta de Carnota
--------------------

Arias Muñiz foi o protagonista tamén da revolta de Carnota, un episodio bélico narrado na *Historia Compostelá* durante o cal o propio arcediago sufriu unha emboscada polo pobo insurrecto, quen o descabalgou, desposuíu das súas monturas e riquezas e apreixou no Castelo de San Xurxo, no monte Pindo. Só foi liberado despois da intermediación de Diego Xelmírez, quen anatemizou ao conde Rodrigo Pérez de Traba, nobre e tenente do castelo a quen acusaba da insurrección, e excomungou o monte Pindo, onde mandou gravar unha inscrición que aínda pode lerse.[]

A consecuencia da resposta do arcebispo, Rodrigo Pérez de Traba prometeu liberar o arcediago, restituílo en todos os seus bens e capturar e entregar á Igrexa ao pobo e nobreza que participara na acción.

Véxase tamén
------------

### Bibliografía

* González López, Emilio (1978). *Grandeza e decadencia do reino de Galicia*. Editorial Galaxia. pp. 169–170. ISBN 84-7154-303-6.
Instalación dunha rede de televisión por cable
A **televisión por cable** é un sistema de televisión mediante sinais de radiofrecuencia que se transmiten como ondas electromagnéticas aos televisores por medio dun sistema de fibra óptica ou cables coaxiais, polo mesmo sistema tamén se pode recibir ademais radio FM, Internet e telefonía fixa. A súa popularidade débese en orixe a que se poden recibir máis canles que polos sistemas convencionais (analóxico ou dixital) e a que proporcional mellor sinal naquelas zonas con mala cobertura por antena, este novo modelo de distribución do sinal de televisión está ligado a un novo tipo de empresa comercializadora, o operador de cable .

Historia
--------

A súa orixe está nos Estados Unidos, John Walson, propietario dunha tenda de televisores en Mahanoy City (Pensilvania) debido á mala recepción nos televisores da localidade colocou en xuño de 1948 unha antena de televisión no cumio nunha montaña próxima que por medio dunha rede de cable coaxial distribuía aos seus veciños por unha cota mensual, simultaneamente outras redes de televisión por cable se establecían en Arkansas e Oregón e pouco máis tarde noutras zonas do país. En 1951 Robert Tarlton fundou National Community Antenna Council e en 1952 existían 70 redes de televisión por cable con 14.000 subscritores, a partir da década de 1970 estendeuse a súa difusión ás grandes cidades. En Europa o seu desenvolvemento plafinificado comezou nos países do Benelux tamén na década de 1970, no resto dos países da Europa Occidental desenvolveuse na década de 1980 e 1990, así por exemplo o Reino Unido pasou de 300.000 fogares con televisón por cable en 1989 e 1.000.000 en 1994.

Notas
-----

1. ↑  Douglas C. Giancoli e Víctor Campos Olguín *Física: principios con aplicaciones*, p. 628
2. ↑  Bernard Grob *Televisión práctica y sistemas de vídeo*, p. 11
3. ↑  Vicente Llorens *Fundamentos tecnológicos de vídeo y televisión*, p. 108
4. ↑  New York Times
5. ↑  "National Cable & Telecommunications Association". Arquivado dende o orixinal o 05 de setembro de 2010. Consultado o 22 de agosto de 2010.
6. ↑  Joseph Turow *Media Today: An Introduction to Mass Communication*, p. 509-510
7. ↑  Eduardo Giordano e Carlos Zeller *Políticas de televisión: la configuración del mercado audiovisual*, p. 95
8. ↑  Hussein Kassim e Anand Menon *The European Union and national industrial policy*, p. 206
9. ↑  Barrie Gunter e Jill L. McAleer *Children and television*, p. VII

Véxase tamén
------------

* MMDS

|  |  |
| --- | --- |
| Control de autoridades | 
* Wd: Q184452
* AAT: 300265089
* BNCF: 16495
* BNF: 11944592h
* BRE: 2030528
* EBID: ID
* GND: 4029109-1
* JSTOR: cable-television
* LCCN: sh85018575
* NDL: 00574508
* NKC: ph121382
* PSH: 9885

 |
***De luns a venres*** foi o primeiro xornal de distribución gratuíta redactado integramente en lingua galega. Comezou a publicarse en 2006 e coa integración co xornal *ADN* pasou a desaparecer o xornal en galego.

Características
---------------

Cunha tiraxe de 50.000 exemplares, que o situaba no posto trixésimo a nivel estatal en difusión e no terceiro a nivel galego, esta publicación do Grupo El Progreso distribuíase desde finais de 2006 os días laborables (de aí o seu nome) nas sete principais cidades de Galicia: A Coruña, Ferrol, Lugo, Ourense, Pontevedra, Santiago de Compostela e Vigo. Dende comezos de febreiro do ano 2013, o xornal pasou a ter unha distribución semanal e publicábase só os venres, aínda que mantiña a edición diaria na súa plataforma dixital.

O xornalista lugués Alfonso Álvarez Riveiro dirixiu o xornal, con sede en Santiago. A redacción estaba formada por un equipo de xornalistas coordinados por Martín García Piñeiro, mentres que a dirección comarcal corría a cargo de Pedro Rodríguez Blanco.

A partir da creación do xornal electrónico Galiciae, en 2007, a web de *De luns a venres* foi integrada neste novo medio.

Desde o 1 de decembro de 2008 agrupouse co xornal *ADN*, tamén de distribución gratuíta.

O 27 de decembro de 2013, editou o seu derradeiro exemplar en papel e quedou só como dixital, xa sen cabeceira de seu, na plataforma dixital Galiciaé.

Notas
-----

1. ↑  *Diario "De Luns a Venres" pasa a ser semanal*, *Faro de Vigo, 26 de xaneiro de 2013* (en castelán)*.*
2. ↑  *Pecha a edición en papel do semanario "De Luns a Venres"*, *Sermos Galiza,* 2 de xaneiro de 2014.

Véxase tamén
------------

### Ligazóns externas

* Galiciaé, onde se integrou De luns a venres
|  |  |
| --- | --- |
|  | A Galipedia ten un portal sobre: ***Fórmula 1*** |

**John Cordts**, nado en Hamburgo o 23 de xullo de 1935, é un expiloto de automobilismo canadense.

Traxectoria
-----------

Cordts participou nun Gran Premio do Campionato do Mundo de Fórmula Un, o Gran Premio do Canadá de 1969, o 20 de setembro de 1969. Clasificouse 19º, pero retirou o seu Brabham logo de 10 voltas cunha fuga de aceite, cando ía 16º.

Ademais da súa aparición na Fórmula Un, Cordts tivo éxito nas carreiras canadenses e estadounidenses de automóbiles deportivos, particularmente con varios McLaren do equipo Performance Engineering de Dave Billes. Competiu en moitos eventos, que van desde Harewood Acres (onde aínda mantén a marca da pista cando pechou en 1970), Mosport, Mont-Tremblant e Westwood no Canadá a varias pistas nos Estados Unidos e ata Xapón. Máis tarde converteuse nun participante habitual na serie CanAm, na que competiu ata 1974, principalmente en McLarens e Lolas. O seu mellor final na Can-Am foi o segundo posto en Road America en 1974. Tamén foi coñecido pola súa participación nas SCCA Trans-Am Series, onde, nun momento dado, pilotou un Pontiac Firebird patrocinado por BF Goodrich, coñecido como o "Tirebird" e tamén varios eventos da FIA co equipo Greenwood Corvette.

Cordts retirouse a vida privada no oeste do Canadá onde é coñecido polas súas fermosas esculturas en madeira e escribiu recentemente a súa autobiografía titulada "Blood, Sweat and Turnips" ("Sangue, suor e nauseas"). John tamén ingresou no Canadian Motorsport Hall of Fame en 2003.

Vida persoal
------------

Emigrou de Alemaña a Suecia aos dous anos coa súa familia e despois a North Bay (Ontario, Canadá) con pouco máis de vinte anos coa súa esposa Inga-Britt e o seu fillo Jimmy, dun ano. Os seus dous outros fillos, Mary e Johnny, naceron no Canadá e trasladáronse a Suecia coa súa nai.

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1969 | Paul Seitz | Brabham BT23B | Climax 4 en liña | RSA | ESP | MON | NED | FRA | GBR | ALE | ITA | CANRet | USA | MEX | NC | 0 |

Notas
-----

1. ↑  Where Are They Now?

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***John Cordts*** |

### Bibliografía

* Small, John (1995). *The Grand Prix who's who*. Travel Publishing Ltd. ISBN 9781902007465.
* Cordts, John (2006). *Blood, Sweat and Turnips*. .

|  |  |
| --- | --- |
| Control de autoridades | 
* Wd: Q172514
* DriverDB: john-cordts
* RacingReference: John\_Cordts

 |
***lernu!***, que en lingua galega significa *aprende!*, é un portal de Internet multilingüe e gratuíto para o coñecemento e aprendizaxe da lingua artificial esperanto. Permite o estudo do esperanto mediante diversos cursos. Inclúe unha serie de exercicios gramaticais supervisados, exames, xogos lingüísticos, relatos e dicionarios.

Historia
--------

A idea de *lernu!* como medio de aprendizaxe naceu no primeiro seminario de Esperanto@Interreto (E@I) en Estocolmo (Suecia) en abril do 2000, e concretouse no outubro do 2001 no segundo seminario de E@I.

En xullo de 2002, o proxecto recibiu o apoio financeiro de Esperantic Studies Foundation e finalmente foi lanzado ao público o 21 de decembro de 2002. Dende entón é sostido polo E@I e outros apoiadores individuais.

### Edicións fóra da rede

Algunhas veces *lernu!* foi editado en CD. Durante os tres últimos anos apareceron diversas versións con material engadido: música, programas 
e outros cursos de esperanto que non estaban na web. A versión máis nova presente en Internet aínda non foi editada en disco.

### O equipo de *lernu!*

Durante máis de catro anos, moitas persoas contribuíron enormemente ó desenvolvemento do sitio. Entre os que forman (ou formaron) o grupo de traballo de *lernu!* están Hokan Lundberg, Sonja Petrovic-Lundberg, Bertilo Wennergren, Jevgenij Gaus, Neringa Zasaité, Aaron Chapman, Clayton Smith (Argilo) e Henning von Rosen.

### Titores e tradutores

*lernu!* está dispoñible en 27 linguas, o que posibilita que moitos estudantes reciban axuda na súa lingua nai.

### Apoio de Google

Debido á súa natureza educativa e non lucrativa, *lernu!* conta co apoio da compañía de internet Google, que gratuitamente publicita a web entre as buscas de internet. Ademais o sitio utiliza outras tecnoloxías de Google coma o servizo de estatísticas, a publicidade contextual etc.

Principais características
--------------------------

*lernu!* ten diversos servizos e axudas: dicionarios, supervisión de exercicios gramaticais (os titores revisan o curso manualmente e contestan preguntas do idioma, relatos en son con imaxes, presentacións en esperanto, mensaxería instantánea, biblioteca con libros dixitais, música e curtametraxes. Así mesmo, na páxina web pódense atopar xogos, foros e novas.

Ultimamente a páxina é visitada en media máis de 75.000 veces mensualmente e a cantidade total de usuarios rexistrados supera os 35.000.

Notas
-----

1. ↑  Estatísticas[*Ligazón morta*]

Véxase tamén
------------

### Outros artigos

* Esperanto

### Ligazóns externas

(es) Sitio web Lernu! Arquivado 05 de novembro de 2020 en Wayback Machine. (+ 30 lenguas)
**Gerard Carlton "Pete" Lovely**, nado en Livingston (Montana) o 11 de abril de 1926 e finado en Tacoma o 15 de maio de 2011, foi un piloto de carreiras e empresario estadounidense.

Traxectoria
-----------

O 9 de novembro de 1957, Lovely gañou a primeira carreira realizada en Laguna Seca, pilotando un Ferrari. Lovely participou en 11 Grandes Premios do Campionato do Mundo de Fórmula 1, debutando o 10 de maio de 1959. Non logrou puntos de campionato. Foi coñecido principalmente na súa carreira de Fórmula Un por competir con varios automóbiles privados en eventos do Campionato do Mundo (normalmente participou baixo a bandeira de "Pete Lovely Volkswagen"), incluíndo un híbrido feito a partir dun Lotus 69 de Fórmula 2 equipado cunha especificación de Fórmula Un, 3.0L Cosworth DFV motor V8. Logo da súa retirada de Fórmula Un, participou en varios tipos de carreiras nos Estados Unidos ata os anos 80. A andaina nas carreiras de Lovely durou máis de 50 anos, e continuou participando nos eventos Vintage e Históricos nos anos 2000.

Carreira profesional
--------------------

Lovely inaugurou "Pete Lovely Volkswagen", un concesionario de Volkswagen en  Fife, Washington en 1954 e dirixiuno durante 34 anos. Tamén foi propietario de "Pete Lovely Racing" que restauraba coches de carreiras vintage.

Lovely morreu en Tacoma, Washington.

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1959 | Team Lotus | Lotus 16 | Climax 4 en liña | MONNSC | 500 | NED | FRA | GBR | ALE | POR | ITA | USA |  |  |  |  | NC | 0 |
| 1960 | Fred Armbruster | Cooper T45 | Ferrari 4 en liña | ARX | MON | 500 | NED | BEL | FRA | GBR | POR | ITA | USA11 |  |  |  | NC | 0 |
| 1969 | Pete Lovely Volkswagen Inc. | Lotus 49B | Cosworth V8 | RSA | ESP | MON | NED | FRA | GBR | ALE | ITA | CAN7 | USARet | MEX9 |  |  | NC | 0 |
| 1970 | Pete Lovely Volkswagen Inc. | Lotus 49B | Cosworth V8 | RSA | ESP | MON | BEL | NEDNSC | FRANSC | GBRNC | ALE | AUT | ITA | CAN | USANSC | MEX | NC | 0 |
| 1971 | Pete Lovely Volkswagen Inc. | Lotus 69 Special | Cosworth V8 | RSA | ESP | MON | NED | FRA | GBR | ALE | AUT | ITA | CANNC | USANC |  |  | NC | 0 |

Notas
-----

1. ↑  "Archived copy". Arquivado dende o orixinal o 17 de maio de 2009. Consultado o 2009-10-07.
2. ↑  Hamai, Kiyoshi. "lovelyvisit". *gglotus.org* (en inglés). Consultado o 2018-07-05.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pete Lovely Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Fórmula 1*** |

### Ligazóns externas

* Profile at www.grandprix.com


|  |  |
| --- | --- |
| Control de autoridades | 
* Wd: Q172196
* DriverDB: pete-lovely
* RacingReference: Pete\_Lovely

 |
O dominio **.xxx** é un dominio de internet patrocinado de nivel superior de *ICM Registry*, que formará parte do sistema de dominios de Internet a partir de 2011. Será un dominio exclusivo para páxinas web con contido pornográfico ou erótico.

Historia e características
--------------------------

Fora proposto en 2001 pola compañía ICM Registry e aprobado catro anos máis tarde pola ICANN (Corporación de Internet para a Asignación de Nomes e Números) pero finalmente foi rexeitado en 2006 logo de varias protestas de grupos conservadores e relixiosos. En 2007 ICM Registry fixo un novo pedido, e logo dunha reunión en Lisboa o proxecto foi outra vez rexeitado pola ICANN.

En 2010 o proxecto é novamente revivido. Logo de que estudos independentes concluísen que as decisións anteriores eran inxustas e que o plan debía de ser reconsiderado, a ICANN confirmou que os seus directores discutiriann este plan durante unha reunión o 12 de marzo de 2010 en Nairobi, mais a mencionada reunión tivo demoras e a organización decidiu suspender a decisión final até xuño de 2010. O 25 de xuño de 2010 logo dunha reunión en Bruxelas a ICANN aproba definitivamente o dominio .xxx. Desta forma, xa se poden pre-rexistrar os dominios a través de ICM.

Véxase tamén
------------

### Ligazóns externas

* Sitio oficial para rexistros do dominio *(en inglés)*

| * v
* c
* e
Dominios de primeiro nivel xenéricos |
| --- |
| Non patrocinados |  .biz  .com  .edu  .eus  .gal  .gov  .info  .int  .mil  .name  .net  .org |
| Patrocinados |  .aero  .cat  .coop  .jobs  .mobi  .museum  .pro  .tel  .travel .asia |
| Infraestrutura |  .arpa  .root |
| En fase inicial |   |
| Propostos |  .berlin  .bzh  .cym  .geo  .kid  .kids  .lat  .mail  .nyc  .post  .sco  .web  .xxx |
| Borrados / Retirados |  .nato |
| Reservados |  .example  .invalid  .localhost  .test |
| Pseudo-Dominios |  .bitnet  .csnet  .ip  .local  .onion  .uucp |
| **Véxase tamén:** Dominios de primeiro nivel territoriais |
**Xelmirio** foi un cabaleiro galego do século XI, castelán do *Castellum Honesti* e pai do arcebispo de Santiago de Compostela Diego Xelmírez.

Traxectoria
-----------

Foi feudatario do bispo de Iria Diego Páez quen lle confiou o goberno da principal defensa marítima da súa diocese, o *Castellum Honesti*. Xelmirio, que aparece referido na Historia Compostelá como "*miles ac praepotens*" (un soldado poderoso), gobernou tamén no nome do bispo os territorios da Maía, Iria, Postmarcos e o espazo entre os ríos Tambre e Ulla, isto é, todo o territorio no que os bispos de Iria-Compostela exercían o poder político, a Terra de Santiago.

Xelmirio foi o pai de Diego Xelmírez, primeiro arcebispo de Santiago de Compostela, e tivo ademais outros catro herdeiros: Xoán, Munio, Pedro e Gundesindo.

Notas
-----

1. ↑  López Ferreiro, Antonio (1900). *Historia de la Santa a.m. iglesia de Santiago de Compostela* **3**. p. 173.
2. ↑  Portela, Ermelindo (2016). *El báculo y la ballesta. Diego Gelmírez (c.1065-1140)*. Marcial Pons. pp. 126–127.
**Kenn Navarro**, nado en 1979 en Manila, é un animador filipino nacionalizado estadounidense, coñecido por ser o director de animación da serie flash Happy Tree Friends.

Traxectoria
-----------

En 1995 incribiuse nun curso de animación da San Francisco State University, pese a que nun primeiro momento se matriculara nun curso de artes especializado en deseño gráfico.

En 1998 entrou a traballar na empresa Mondo Mini Shows, máis coñecida coma *Mondo Media*, que se estaba reconvertendo dunha produtora de xogos de animación a un estudio totalmente preparado para a creación e distribución de contido en rede. Comezou participando en diversos proxectos de xogos e pasou despois a deseños animados para Internet, como The God & Devil Show, Thugs on Film ou Like News

Pouco despois asociouse con Rhode Montijo e Aubrey Ankrum para crear un debuxo animado que chegou a ser moi popular en Internet, Happy Tree Friends, que debutou no ano 2000. A canle de televisión G4 adquiriu os dereitos de retransmisión por televisión.

Ademais da elaboración da animación Kenn fai as voces de varios personaxes da serie (Cuddles, Lifty & Shifty e Flippy).

Véxase tamén
------------

### Ligazóns externas

* Kenn Navarro na Internet Movie Database
* EntrevistaArquivado 17 de marzo de 2012 en Wayback Machine. con Kenn Navarro no G4.com

|  |  |
| --- | --- |
| Control de autoridades | 
* Wd: Q2317147
* WorldCat
* VIAF: 714145857887223020989
* BNF: 15113711j
* Europeana: ID
* IMDb: nm1487668
* ISNI: 0000000013129197
* LCCN: no2015111100
* MusicBrainz: ID
* TMDb: 68870

 |
O **nitroplasto** é un orgánulo celular atopado en certas especies algas, concretamente en *Braarudosphaera bigelowii*. Exerce un papel fundamental na fixación do nitróxeno, un proceso que previamente se pensaba que era exclusivo das bacterias e arqueas. O descubrimento do nitroplasto ten importantes implicacións tanto na bioloxía celular coma nas ciencias agrícolas.

Descubrimento
-------------

A existencia do nitroplasto foi proposta por investigadores que estudaban a interacción entre algaas mariñas da especie *Braarudosphaera bigelowii* e unha bacteria chamada UCYN-A en 2012. Inicialmente, formulouse a hipótese de que a bacteria UCYN-A era a que facilitaba a fixación do nitróxeno, proporcionando compostos como o amoníaco á alga. Porén, posteriores estudos realizados polo ecólogo mariño Jonathan Zehr na Universidade de California, Santa Cruz, revelaron que a suposta bacteria UCYN-A non debería considerarse un organismo separado da alga, senón un orgánulo que formaba parte da alga.

Estrutura e función
-------------------

1. 1 2 3  Wong, Carissa (11 de abril de 2024). "Scientists discover first algae that can fix nitrogen — thanks to a tiny cell structure". Nature.com. Arquivado dende o orixinal o 14 de abril de 2024. Consultado o 16 de abril de 2024.
A **Alianza de Activistas Gais** (en inglés **Gay Activists Alliance**, **GAA**) foi fundada en Nova York o 21 de decembro de 1969, tras os disturbios de Stonewall, por membros disidentes da Gay Liberation Front (GLF; «Fronte de liberación gai»), entre os que se encontraban Sylvia Rivera, Marsha P. Johnson, Jim Coles, Brenda Howard, Christopher Charles e Altan Zimbabwe, quen querían formar unha organización militante non violenta e politicamente neutral centrada nun único interese, asegurar os dereitos humanos básicos, a dignidade e a liberdade para todos os gais. O seu primeiro presidente foi Jim Owles.

A Gay Activists Alliance estivo especialmente activa entre 1970 e 1974. Publicaron o xornal *Gay Activist* até 1980. As súas primeiras reunións tiveron lugar na Church of the Holy Apostles (9th Ave. & 28th St.). O seu seguinte cuartel xeral en Nova York (a Firehouse no 99 de Wooster Street, no Soho) foi ocupado en maio de 1971 e incendiado por pirómanos o 15 de outubro de 1974. A GAA disolveuse finalmente en outubro de 1981.

Os membros da GAA realizaron accións *zap* (concibidas por primeira vez por Marty Robinson), confrontacións pacíficas en público coa policía para chamar a atención dos medios de comunicación.

Entre as súas accións máis coñecidas estiveron a protesta contra un episodio anti gai da popular serie de televisión *Marcus Welby, MD*, un *zap* no Metropolitan Museum e despois no Radio City Music Hall, un *zap* contra o gobernador Nelson Rockefeller (o "Rockefeller 5"), un *zap* no Marriage License Bureau reclamando o dereito do matrimonio para os gais, un *zap* contra Fidelifacts, que proporcionaba información anti gai aos seus empregados, un *zap* na NYC Taxi Commission (que lle requiría aos taxistas gais un certificado de aptitude por parte dun psiquiatra para poder obter o emprego), e un *zap* no *NY Daily News*, que publicou un editorial calumnioso atacando os *queers* (gais), *lezzies* (lesbianas), *pansies* (homosexuais) etc.

O símbolo da Gay Activists Alliance era a letra minúscula grega lambda (λ).

Notas
-----

1. ↑  David Eisenbach, *Gay Power*, páx. 266: "En 1980 GAA comezou a parecerse á Gay Liberation Front de 1969. Tras un encontro dos activistas, desfíxose a Alianza un ano despois...".

Véxase tamén
------------

### Ligazóns externas

* International Gay Information Center
* Jim Owles Arquivado 31 de agosto de 2015 en Wayback Machine. en *Gay Today*
* Gay Activists Alliance (1969-1981)- pictures & publications
* Gay Activists Alliance in Morris County (NJ)

|  |  |
| --- | --- |
| Control de autoridades | 
* Wd: Q30501
* WorldCat
* VIAF: 156886359
* EBID: ID
* ISNI: 0000000104795101
* LCCN: n93060721

 |
**Manuel Álvarez Rivero**, coñecido como **Manuel da Ventosela**, nado en Novás (O Rosal) o 29 de marzo de 1907 e finado no mesmo concello o 7 de novembro do 1944, foi un poeta galego.

Traxectoria
-----------

Con 14 anos emigrou a Sevilla onde traballou no comercio co seu tío Francisco Lorenzo Fernández. Volveu a Galicia a facer o Servizo Militar en Ferrol. Publicou poemas e relatos en *Heraldo Guardés*, *El Pueblo Gallego*, *Vida Gallega*, *Nuevo Heraldo* e *Alma Gallega*. En 1932 publicou o poemario *Lágrimas del corazón*. Volveu de Sevilla para incorporarse á guerra no bando franquista e escribiu poesía e crónicas en diversos xornais. Ao rematar a guerra foi concelleiro no Rosal e depositario municipal. Entre 1942 e 1943 formou parte da directiva da Sociedade Liga de Amigos, da que foi secretario e bibliotecario.

En 2007 o concello do Rosal editou *Novos poemas de Manuel da Ventosela en galego e castelán*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Manuel da Ventosela Modificar a ligazón no Wikidata*** |

### Bibliografía

* "Álvarez Rivero, Manuel". *Enciclopedia Galega Universal*. Ir Indo. 1999-2002. ISBN 84-7680-288-9.
* *Gran Enciclopedia Galega Silverio Cañada* (DVD). El Progreso. 2005. ISBN 84-87804-88-8.
* Couceiro Freijomil, Antonio (1951-53). *Diccionario bio-bibliográfico de escritores* (en castelán) **I**. Bibliófilos Gallegos. p. 52.

### Ligazóns externas

* Manuel da Ventosela
***Heraldo Guardés*** foi un semanario editado na Guarda entre 1904 e 1935.

Historia e características
--------------------------

Subtitulado *Semanario independiente*, apareceu o 15 de outubro de 1904. Foi fundado por José Darse Sobrino, que era tamén o propietario, ao seu regreso da emigración. Darse creou unha imprenta propia na que se imprimía o periódico. Entre os seus colaboradores figuraron Guillermo Vicente, Francisco Rodríguez Otero, Manuel Álvarez Rivero, Serafín Carrera Fernández, Rafael Fernández Casas e Xoán Noya. De tendencias liberais republicanas, defensor do agrarismo e anticlerical, antiforal e anticaciquil. Identificouse plenamente co movemento agrario a partir do 30 de xaneiro de 1909, cando reiniciou a súa publicación, interrompida durante varios meses a consecuencia dun incendio o 20 de abril de 1908. Debido a esta vinculación e ás diversas campañas agraristas, foi considerado como o decano da prensa agrarista dos anos dez. Logo da morte do seu fundador cambiou a súa orientación e pasou a defender á dereita caciquil. Cesou a súa edición en 1935. Varios colaboradores de Darse continuaron a súa liña en *Nuevo Heraldo*.

Notas
-----

1. ↑  *La Correspondencia Gallega*, 19-10-1904, p. 2.
2. ↑  *Galicia Nueva*, 2-2-1909, p. 3.

Véxase tamén
------------

### Bibliografía

* "Heraldo Guardés". *Enciclopedia Galega Universal*. Ir Indo. 1999-2002. ISBN 84-7680-288-9.
* "Heraldo Guardés". *Gran Enciclopedia Galega Silverio Cañada* (DVD). El Progreso. 2005. ISBN 84-87804-88-8.
* Martínez Tamuxe, Xoán (2004). *O Heraldo Guardés, a Imprenta Guttemberg e o seu director José Darse*.
* Santos Gayoso, Enrique (1990). *Historia de la prensa gallega 1800-1986*. Cuadernos do Seminario de Sargadelos (en castelán) **52**. Sada: Ediciós do Castro. ISBN 84-7492-489-8.
* Vilavedra, Dolores, ed. (1997). *Diccionario da literatura galega. Publicacións Periódicas* **II**. Vigo: Editorial Galaxia. ISBN 84-8288-137-X.

### Ligazóns externas

* José Antonio Uris Guisantes "José Darse Sobrino e Heraldo Guardés" galiciasuroeste.info.

|  |  |
| --- | --- |
| Control de autoridades | 
* Wd: Q20544622
* SIDBNE: 68415720
* ISSN: 2660-1885

 |
Coordenadas: 28°06′11″N 14°20′16″O﻿ / ﻿28.10293333, -14.33774167

Paisaxe na península de Jandía.
A **península de Jandía** é unha península situada no extremo sur da illa de Fuerteventura. Constitúe unha das tres grandes penínsulas das Canarias, xunto á Península de Anaga (Tenerife) e a Península do Illote (Gran Canaria).

No seu apoxeo, fai 14 ou 15 millóns de anos, alcanzaba un diámetro de 26 km e unha altitude de polo menos 1500 m. Iso implicaría unha superficie duns 530 km², é dicir, unha illa bastante maior que La Gomera. A península de Jandía ten aproximadamente 200 km², dos que 144 forman parte do Parque Natural de Jandía.

Aspecto
-------

Nesta zona, aséntanse a metade dos restos dunha caldeira volcánica; a outra metade está derrubada baixo o mar. Antigamente era unha illa, pero hoxe está unida a Fuerteventura cun istmo areoso.

Vulcanismo
----------

A illa de Jandía, formouse ao mesmo tempo que Fuerteventura. A illa de Fuerteventura formouse a partir de tres volcáns. Un dos dous volcáns, xuntáronse, pero o volcán de Jandía estaba máis distante, e por iso, desde un principio, Fuerteventura estaba formado por dúas illas. Durante as erupciones volcánicas dos tres, a illa de Jandía e a de Fuerteventura xuntáronse, e converteuse na illa actual. A última erupción do volcán de Jandía, foi demasiado violento, ocasionando un derrube do edificio, deslizándose cara ao mar. Ata converterse na media lúa que é toda a península de Jandía. A diferenza dos demais volcáns de Fuerteventura, a súa composición mineral é distinta ás demais.

Aspectos ambientais
-------------------

Na zona da caldeira; aséntase un conxunto de moitas praias, sendo unha das praias máis famosas de todo o planeta. O pico máis alto da caldeira; é o pico de La Zarza.

Véxase tamén
------------

### Ligazóns externas

* Turismo na península de Jandía *(en castelán)*
* Explicación do vulcanismo de Jandía *(en castelán)*

|  |  |
| --- | --- |
| Control de autoridades | 
* Wd: Q367766
* GeoNames: 2516383
* OSM: 4187914

 |
Coordenadas: 13°36′11″N 40°39′48″L﻿ / ﻿13.603, 40.6634

Erta Ale en maio de 2008.
O volcán **Erta Ale** (en afar: *Ertá’alé* ou *Irtá’alé*, «montaña que fumega») é un volcán en escudo basáltico localizado no Corno de África, na rexión da depresión de Afar, no nordés de Etiopía, sendo o volcán máis activo de devandito país. Atópase na depresión de Danakil, un deserto baldío preto da fronteira con Eritrea e acada unha altura de 613 metros. Considérase en erupción dende 1967.

Situado nunha rexión desértica e de difícil acceso, o Erta Ale non foi obxecto de estudo polos expertos na materia até o século XX, concretamente a finais da década dos 60 e comezos dos 70. Aínda así, xa fora descuberto polos europeos en 1841 e o seu cumio coroado en 1873. Presenta un ou dous lagos de lava no seu cumio, os cales ocasionalmente desbordan cara á ladeira meridional. Salienta por ter un dos lagos de lava máis duradeiros do planeta (con actividade confirmada dende 1967, aínda que puido iniciarse en 1906). A súa escasa elevación débese ó feito de alzarse sobre unha depresión, a depresión de Afar, cuxa base queda por baixo do nivel do mar.

Os habitantes da zona apenas se achegan a el xa que consideran que no lugar habitan espíritos malignos que se pasean en cabalo. A situación remota, nunha zona baldía e pouco poboada, fai que o seguimento da súa actividade sexa escaso. Hai evidencia de explosións nos últimos 150 anos. Moitas erupcións contemporáneas localízanse primeiro mediante o seguimento por satélite das columnas de dióxido de xofre e compróbanse posteriormente con testemuñas sobre o terreo.

Imaxes
------

* Fornos no lado occidental.Fornos no lado occidental.
* Lago de lava en 2001.Lago de lava en 2001.
* Vista de satélite.Vista de satélite.

Notas
-----

1. ↑  volcano.si.edu/ (ed.). "Erta Ale Continued summit activity and lava flow to the E during April 2018-March 2019". Consultado o 24 de xullo de 2019.
2. ↑  "Copia archivada". Arquivado dende o orixinal o 03 de outubro de 2011. Consultado o 15 de outubro de 2011.

|  |  |
| --- | --- |
| Control de autoridades | 
* Wd: Q903
* WorldCat
* VIAF: 315128323
* FAST: 1244761
* GeoNames: 334073
* LCCN: sh85044732
* SUDOC: 20091071X
* VOGRIPA: 108

 |
**Ángela María Romero Banet**, nada na Coruña en 1929 e finada en Madrid o 4 de febreiro de 2015, foi unha actriz de dobraxe galega.

Traxectoria
-----------

Comezou a traballar aínda sendo unha moza, en 1935, como actriz e locutora de Radio Nacional de España, e logo pasou a Radio Madrid. A partir de 1955 comezou a traballar como actriz de dobraxe de películas de cinema, e máis tarde a series de televisión.

Tamén facía recitais de poesía e montou unha escola de dobraxe en Santiago de Compostela.

Foi a dobradora no cinema de Silvana Mangano, Sophia Loren, Joan Crawford, Rita Hayworth, Jessica Tandy ou Kathy Bates. Tamén traballou como dobradora de filmes de animación, como *O bosque animado* (2001), *La leyenda del viento norte* (1992) ou *El pequeño vagabundo* (1983). Na televisión dobrou a Yootha Joyce, a actriz que facía o personaxe de Mildred Roper en *George e Mildred*, tanto na versión en galego coma na dobraxe ao castelán.

Notas
-----

1. ↑  Fallece María Romero, histórica del doblaje y voz de la señora Roper, web de AISGE.

Véxase tamén
------------

### Outras ligazóns

* María Romero na IMDb *(en inglés)*.

|  |  |
| --- | --- |
| Control de autoridades | 
* Wd: Q19369184
* Allmovie: p630841
* IMDb: nm0739518

 |
Coordenadas: 14°28′29″N 90°52′51″O﻿ / ﻿14.474722222222, -90.880833333333

Volcán de Fuego (esquerda) e Acatenango (dereita), visíbeis ao lonxe
O **Volcán de Fuego** é un estratovolcán situado entre os departamentos de Sacatepéquez, Escuintla e Chimaltenango, ao centro-sur de Guatemala.

Características
---------------

O Volcán de Fuego ten unha altura de 3763 metros sobre o nivel do mar. Practicamente está sen vexetación entre os 1300 e os 3750 metros, onde basicamente só se pode encontrar lava. O Volcán de Fuego ten a forma dun cono que se alonga considerabelmente para o sur, formando o pé do monte para a costa sur.

Este é un dos volcáns máis activos da América Central. As súas erupcións son violentas. É probabelmente o volcán máis activo desde a Conquista. Xa o conquistador Pedro de Alvarado puido velo en erupción no ano 1524, segundo testemuños contemporáneos. Entrou en erupción máis de 60 veces desde 1524, a última das cales data do 22 de abril de 2004. Esta condición mantén en constante alerta as comunidades das súas abas.

Durante o 1 e o 6 de xullo do 2004 unhas explosións pequenas no Volcán de Fuego produciron columnas de fume ao redor dun quilómetro sobre o volcán. As avalanchas ocasionais de material volcánico viaxaron baixo os barrancos que flanquean o volcán.

|  |  |
| --- | --- |
| Control de autoridades | 
* Wd: Q859376
* WorldCat
* VIAF: 315149654
* BRE: 4726717
* GeoNames: 3595696
* VOGRIPA: 2049

 |
Coordenadas: 31°34′50″N 130°39′29″L﻿ / ﻿31.580555555556, 130.65805555556


| Volcán Sakurajima |
| --- |
| Volcán Sakurajima e Kagoshima |
| Elevación: | 1.117 m |
| Latitude: | 31°35′ N |
| Lonxitude: | 130°39′ E |
| Localización: | Honshu,  Xapón |
| Tipo: | Estratovolcán |
| Última erupción: | 2.010 |
| Primeira subida: | 0 por un monxe anónimo |

O **Sakurajima** (桜島, さくらじま) é un volcán do Xapón situado no sur da Kyūshū, na prefectura de Kagoshima. Está localizado na parte da baía de Kagoshima coñecida como baía de Nishikie. O seu punto máis alto está a 1.117 metros por riba do nivel do mar.

Historia
--------

Até 1914 o Sakurajima era unha illa, pero nese ano, debido a unha grande erupción, a enorme cantidade de lava que soltou solidificouse e uniu a illa coa península de Ōsumi. A actividade volcánica aínda continúa.

Notas
-----

1. ↑  EFE (24 de xullo de 2022). "El volcán Sakurajima entra en erupción elevando el nivel de alerta al máximo en Japón". *elDiario.es* (en castelán).

|  |  |
| --- | --- |
| Control de autoridades | 
* Wd: Q128841
* WorldCat
* VIAF: 253873942
* EBID: ID
* GeoNames: 1853061
* Google Maps: 10909315977265122964
* NDL: 00635096
* Peakbagger: 92964

 |
**Sofía Nieto**, nada en Alcorcón o 16 de agosto de 1984, é unha actriz e matemática española coñecida especialmente por traballar nas series *Aquí no hay quien viva* e *La que se avecina*.

Traxectoria
-----------

Sofía Neto empezou a súa carreira como actriz ós 16 anos, comezando ós poucos no mundo do teatro. En 2003, foi elixida para facer da filla de Juan Cuesta na serie de televisión española *Aquí no hay quien viva*. Estivo a actuar na serie até que acabou de emitirse, o 6 de xullo de 2006. Logo de mercar Telecinco os dereitos da serie de Antena 3, ela e a maioría de actores de *Aquí no hay quien viva* pasaron a rodar en xaneiro *La que se avecina.* Nieto pasou a ser a bolseira da barbaría Araceli Madariaga, pero, ó separarse Araceli de Enrique Pastor, el converteu a barbaría nun bar e ela pasou a ser camareira.

Rodou un telefilme chamado *Bichos raros*. Participou en obras de teatro como *Entremeses*, de Miguel de Cervantes, ou *Amor de don Perlimplín con Belisa en su jardín*, de Federico García Lorca.

### Outras actividades

Logo de retirarse da actuación en 2008, iniciou os seus estudos na Universidade Autónoma de Madrid onde se licenciou en matemáticas cun premio extraordinario polo seu expediente excelente durante toda a carreira. Estuda o doutoramento na Universidade Autónoma de Madrid ademais de ser profesora axudante en devandita universidade.

Notas
-----

1. ↑  "La actriz Sofía Nieto, de 'La que se avecina', mente matemática privilegiada". Consultado o 20 de marzo de 2011.
2. ↑  "La Semana de la Ciencia, a fondo". 18 de novembro de 2010. Consultado o 2 de maio de 2011.

|  |  |
| --- | --- |
| Control de autoridades | 
* Wd: Q6131263
* WorldCat
* VIAF: 729152331596203260008
* BNE: XX5738195
* IMDb: nm1461245
* zbMATH: nieto.sofia

 |
**Alicia Sanz**, nada en Ceuta o 10 de abril de 1988, é unha actriz española, residente nos Ánxeles coñecida polo seu papel de Lucía Elizondo na serie *Gavilanes*.

Traxectoria
-----------

Comezou a formarse con 6 anos no Centro Dramático Nacional de Ceuta e nas escolas de danza Cuna de Arte e Rosa Founound. En 2007, ó rematar o bacharelato, mudouse a Madrid para estudar interpretación na escola de Juan Carlos Corazza. Compaxinouno con clases de danza en Carmen Roche, clases de voz e canto con Vicente Fontes e seminarios con Claudio Tolcachir, Manuel Morón e Rosa Morais entre outros.

En 2009 empezou a dar os seus primeiros pasos como actriz rodando as curtametraxes *El sobrino*, *Señales* e varios videoclips. En 2010 apareceu por primeira vez na pequena pantalla na serie *La pecera de Eva* de Telecinco, na que interpretaba a Alicia, unha moza adolescente. O seu primeiro papel protagonista chegoulle ese mesmo ano da man de *Gavilanes*, o remake televisivo de *Gavilanes* de Antena 3 onde interpretaba a Lucía Elizondo, unha moza atractiva e con moito carácter.

Fala inglés, francés e ten coñecementos de árabe.

Filmografía
-----------

### Television

* *La pecera de Eva*, como Alicia (2010)
* *Gavilanes*, como Lucía Elizondo Cortés (2010-2011)
* *Bandolera*, como María Ortega (2012-2013)
* *Con el culo al aire*, un episodio, como Cynthia (2012)
* *Amar es para siempre*, como Maite Gimeno (2013-2014)
* *Cuéntame cómo pasó*, como Melek Halaskar, dous episodios: *El amor es una droga blanda* e *Punto límite* (2015)
* *From Dusk till Dawn: The Series*, como Paloma (2015)
* *Baby Daddy*, como Elena Ríos (2016)
* *Castle*, como Sarah Miller (2016)

### Filmes

* *Afterparty*, como Carla. Dir. Miguel Larraya (2013)

Véxase tamén
------------

### Ligazóns externas

* Páxina oficial *(en castelán)*
* 

* *Alicia Sanz* na IMDb *(en inglés)*.

|  |  |
| --- | --- |
| Control de autoridades | 
* Wd: Q5668840
* WorldCat
* VIAF: 310538111
* BNE: XX5407618
* IMDb: nm3860454
* ISNI: 0000000436617459
* TMDb: 1155085

 |
**María de la Concepción Andrés Picado**, coñecida como **Conchita Montenegro**, nada en Donostia o 11 de setembro de 1911 e finada en Madrid o 22 de abril de 2007, foi unha modelo, bailarina e actriz española. Destacou por ser a primeira muller española que triunfou en Hollywood, tanto en castelán como en inglés.

Traxectoria
-----------

Abandonou a súa cidade natal con dez anos para trasladarse a Madrid, onde comezou a formarse e fóronse desenvolvendo as súas calidades interpretativas. Sendo aínda adolescente marchou a París para asistir a clases de danza e arte dramática que recibiu na Escola do Teatro da Ópera.

Ó seu regreso a España formou un dúo de baile coa súa irmá Juanita, co nome de "Las Dresnas de Montenegro", e triunfaron nas principais capitais europeas. Tiña outra irmá, Justa.

Rodou a súa primeira película en 1927, *La muñeca rota*, dirixida por Reinhardt Blotner.

Despois chegarían outras producións como *Rosa de Madrid* (1927) de Eusebio Fernández Ardavín e *Sortilegio* (1927), de Agustín de Figueroa.

### Nos Estados Unidos

En xuño de 1930 sae cara ós Estados Unidos. A dobraxe aínda non existía polo que o seu traballo consistía en rodar en castelán, xunto con outros actores de renome, versións dos éxitos do momento, destinadas ás salas de exhibición de España e Iberoamérica. Durante pouco máis dun ano foi estrela contratada do Metro-Goldwyn-Mayer, coa que roda *¡De frente, marchen!* (1930), de Edward Sedgwick, *Sevilla de mis amores* (1930), de Ramón Novarro, *Su última noche* (1931), de Chester M. Franklin, *En cada puerto un amor* (1931), de Marcel Silver, *The Twain Shall Meet* (1931), de W. S. Van Dyke, con Leslie Howard, e *Strangers May Kiss* (1931), de George Fitzmaurice, con Norma Shearer e Robert Montgomery.

Notas
-----

1. ↑  Según otras fuentes, nació un año después
2. ↑  El País (7 de abril de 2018): La actriz española que influyó en la Segunda Guerra Mundial

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Conchita Montenegro Modificar a ligazón no Wikidata*** |

### Bibliografía

* J. García de Dueñas, "Conchita Montenegro. La dama escondida", *AGR coleccionistas de cine* nº 21, 2004, páxs. 88-113.

### Ligazóns externas

* 

* Conchita Montenegro na IMDb *(en inglés)*.

|  |  |
| --- | --- |
| Control de autoridades | 
* Wd: Q2991961
* WorldCat
* VIAF: 53140691
* Allmovie: p50138
* AlloCiné: 546946
* Auñamendi: 81559
* BNE: XX1606989
* BNF: 17758325g
* CANTIC: a12359816
* Cinenacional: conchita-montenegro
* DBE: concepcion-jacinta-andres-y-picado
* IMDb: nm0599354
* ISNI: 0000000059379351
* LCCN: n85273977
* NKC: jo20201082076
* SNAC: w6dh0w2c
* TMDb: 1065046
* WikiTree: Andrés\_y\_Picado-1

 |
**Pilar Pereira Carballo**, nada en Santiago de Compostela o 4 de xullo de 1937 e finada o 7 de febreiro de 2020, foi unha actriz galega.

Traxectoria
-----------

Traballou na Cadena SER de Santiago en 1953. Nos anos cincuenta participou en montaxes teatrais con textos contemporáneos de Tennessee Williams, Samuel Beckett e Eugene O'Neill. En 1958 participou na *Antígona* de Jean Anouilh, a primeira obra en galego do Teatro Español Universitario de Santiago. Despois participou en *Os homes poden ser deuses*, de Gallego Tato. Nos anos sesenta trasladouse a Madrid para traballar con diferentes compañías e finalmente entrou no grupo independente Los Goliardos, co que levou a escena *Ceremonia por un negro asesinado*, de Fernando Arrabal. O grupo viaxou a Francia e Pilar quedou en París onde se uniu ao grupo La Carraca que tiña o teatro Les Trois Baudeux. Nos anos noventa retornou a Galicia e participou en montaxes do Centro Dramático Galego, Teatro do Atlántico, Teatro do Morcego, Sarabela Teatro, Compañía Marías e Factoría Teatro. Creou unha compañía teatral co seu nome coa que realizou espectáculos escritos por ela mesma como *Un lunar vermello con pinguiñas azuis*, dirixida por Quico Cadaval.

Filmes
------

* *Rafael*
* *Nena*
* *León e Olvido*

Televisión
----------

* *Mareas vivas*
* *Rías Baixas*
* *A familia Pita*

Galardóns e nomeamentos
-----------------------

Premio de Honra Marisa Soto da Asociación de Actores e Actrices de Galicia (2013).

Vida persoal
------------

Era nai da actriz Camila Bossa.

Notas
-----

1. ↑  Falece a actriz Pilar Pereira
2. ↑  "Quería saber quien era yo", *La Voz de Galicia*, Santiago, 14-4-1994, p. 43.

Véxase tamén
------------

### Ligazóns externas

* Ficha na Asociación de Actores e Actrices de Galicia[*Ligazón morta*]

|  |  |
| --- | --- |
| Control de autoridades | 
* Wd: Q61993832
* IMDb: nm0673199
* TMDb: 1450509

 |
Para outras páxinas con títulos homónimos véxase: Xosé Díaz Díaz.

**Xosé Díaz Díaz**, nado en Ferrol o 8 de setembro de 1944, é un sindicalista e político galego do BNG. Foi deputado no Parlamento de Galicia entre 1997 e 2005.

Traxectoria
-----------

Traballou en ASTANO (1958–1998, cando foi pre-xubilado polos acordo CCOO-UGT-Empresa) como aprendiz de Maquinaria primeiro, logo delineante-proxectista e como economista finalmente. Militante do PCG entre 1970 e 1976, foi membro do comité de empresa e dos secretariados nacionais da INTG e da CIG. Portavoz do sector naval. Dirixiu as negociacións sobre diferentes plans de reestruturación desde 1984 até 1997, co goberno central. Militante do BNG, foi elixido parlamentario pola provincia da Coruña nas eleccións autonómicas de 1997, presidindo a Comisión de Economía. Volveu ser elixido parlamentario nas autonómicas de 2001.

Vida persoal
------------

É irmán xémeo do sindicalista Suso Díaz e, xa que logo, tío da ministra Yolanda Díaz.

Notas
-----

1. ↑  "V lexislatura (18-11-97 ó 28-08-01)"
2. ↑  "VI lexislatura (20-11-01 ó 26-04-05)"

Véxase tamén
------------

### Ligazóns externas

* Ficha en galegos.info